ΓΡΑΠΤΗ ΕΡΩΤΗΣΗ E-2373/99

υποβολή: Mihail Papayannakis (GUE/NGL) προς την Επιτροπή

(16 Δεκεμβρίου 1999)

Θέμα: ΠΟΤΑ Μεσσηνίας

Στα τέλη του έτους αναμένεται να συζητηθεί στη Βουλή των Ελλήνων το σχέδιο της μεγαλύτερης τουριστικής επένδυσης που πρόκειται να πραγματοποιηθεί στην Ελλάδα για τη δημιουργία Περιοχής Ολοκληρωμένης Τουριστικής Ανάπτυξης στο νομό Μεσσηνίας, ενώ το Μάρτιο του 2000 εκτιμάται ότι θα ξεκινήσουν οι εργασίες κατασκευής του έργου. Η ΠΟΤΑ θα οργανωθεί σε παραλιακές εκτάσεις (συνολικά 7.150 στρεμμάτων) που βρίσκονται σε επιλεγμένα σημεία της Μεσσηνίας και θα χρηματοδοτηθεί κατά 35 % με ίδια κεφάλαια, σε ποσοστό 35 % με δανειοδότηση και τοπόλοιπο 30 % από κοινοτικούς πόρους.

Προσφάτως γίνομαι αποδέκτης πολλών διαμαρτυριών κατοίκων της περιοχής και καταγγελιών από οικολογικούς και άλλους φορείς οι οποίοι επισημαίνουν ότι η δημιουργία της ΠΟΤΑ:

- θα συντελέσει στον ακόμη μεγαλύτερο περιορισμό του πρωτογενούς τομέα παραγωγής αφού με την κάλυψη των 7000 στρεμμάτων των εγκαταστάσεών της θα μειωθούν κατά πολύ οι καλλιέργειες αγροτικών προϊόντων και θα πληγεί η βάση της τοπικής οικονομίας,

- θα αποτρέψει τις προσπάθειες που γίνονται έως σήμερα για την ανάπτυξη μικρών τουριστικών εκμεταλλεύσεων με βάση τον αγρο-οικοτουρισμό οι οποίες συνδυάζονται απόλυτα με το χαρακτήρα της ευρύτερης περιοχής, τα ιστορικά και αρχαιολογικά μνημεία, το περιβάλλον και τη διατήρηση της ισορροπίας του οικοσυστήματος

- θα προκαλέσει την αλλοίωση τωνδάτινων πόρων, αφού μόνο για την άρδευση των εγκαταστάσεων των γηπέδων του γκολφ απαιτούνται τεράστιες ποσότητες νερού, σε μια περιοχή που αντιμετωπίζει ήδη πρόβλημα επάρκειας και καταλληλότητας τωνπογείωνδάτων, και ότι

- μεταξύ των δύοπό δημιουργία ξενοδοχειακών συγκροτημάτων βρίσκεται ογροβιότοπος της λιμνοθάλασσας Διβάρι Γιάλοβας που έχει ενταχθεί στο NATURA 2000 με την πράξη 2550004/6/955.

Ερωτάται η Επιτροπή εάν μπορεί να παράσχει διαβεβαιώσεις ότι θα μεσολαβήσει στις αρμόδιες ελληνικές αρχές, εφόσον συγχρηματοδοτεί και το έργο, ώστε αφενός να μην αλλάξει το καθεστώς προστασίας της περιοχής και ιδιαίτερα της λιμνοθάλασσας και του οικοσυστήματος του ποταμού Σελλάς, και αφετέρου ναπάρξει μια διευθέτηση βασιζόμενη στην ορθή και ισόρροπη από κοινωνικοοικονομικής πλευράς διαχείριση και ανάπτυξη της περιοχής.

Απάντηση της κας Wallstrm εξ ονόματος της Επιτροπής

(20 Ιανουαρίου 2000)

Η λιμνοθάλασσα Γιάλοβα συμπεριλαμβάνεται στους χώρους κοινοτικής σημασίας που προτάθηκαν από την Ελλάδα για το δίκτυο Natura 2000, δυνάμει της οδηγίας 92/43/ΕΟΚ της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας(1). Έχουν ήδη αναληφθεί δράσεις για τη διατήρηση του εν λόγω χώρου, στο πλαίσιο έργου LIFE-Nature για τοδάτινο οικοσύστημα της λιμνοθάλασσας.

Στο πλαίσιο αυτό, ο δικαιούχος του έργου (Ελληνική Ορνιθολογική Εταιρεία) πραγματοποίησε επαφές με τις ελληνικές αρχές, προκειμένου να διασφαλίσει ότι οι εν λόγω εξελίξεις στον τουριστικό τομέα, παρόλο που δεν αφορούν χώρο του δικτύου Natura 2000, δεν θα θέσουν σε κίνδυνο ούτε τις προσπάθειες για διατήρηση, ούτε τη φυσική αξία του συνόλου του χώρου.

Στο πλαίσιο προώθησης της αειφορικής ανάπτυξης στον τουριστικό τομέα, ιδίως όταν προβλέπεται κοινοτική χρηματοδότηση για τέτοιες περιοχές μεψηλή διατηρητέα αξία, η Επιτροπή θα έρθει επίσης σε επαφή με τις ελληνικές αρχές, προκείμενου να συλλέξει συγκεκριμένες πληροφορίες για το εν λόγω ζήτημα.

To Αξιότιμο Μέλος του Κοινοβουλίου θα τηρείται ενήμερο επί του θέματος.

(1) ΕΕ L 206 της 22.7.1992.